



ที่  มท ๐๘16.3/ว	กรมส่งเสริมการปกครองท้องถิ่น
	ถนนนครราชสีมา เขตดุสิต กทม. ๑๐๓๐๐
							มิถุนายน 2569
[bookmark: _Hlk197440403][bookmark: _Hlk160132080]เรื่อง  แนวปฏิบัติการแต่งกายเครื่องแบบลูกเสือ เนตรนารี ในสถานศึกษาสังกัดองค์กรปกครองส่วนท้องถิ่น
เรียน 	ผู้ว่าราชการจังหวัด ทุกจังหวัด
สิ่งที่ส่งมาด้วย	สำเนาหนังสือกระทรวงมหาดไทย ที่ มท 0205.2/9864 
ลงวันที่ 5 มิถุนายน 2569	  จำนวน 1 ชุด
		ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทย ว่าสำนักงานลูกเสือแห่งชาติ ได้แจ้งแนวปฏิบัติการแต่งกายเครื่องแบบลูกเสือ เนตรนารี ในสถานศึกษา เพื่อให้การดำเนินกิจกรรมลูกเสือ
เป็นไปอย่างเหมาะสมกับสภาพเศรษฐกิจและสังคมในปัจจุบันที่สถานศึกษามีบริบทที่แตกต่างกัน โดยคำนึง
ถึงการบรรเทาภาระค่าใช้จ่ายของผู้ปกครองควบคู่กับการคงไว้ซึ่งระเบียบ ธรรมเนียมปฏิบัติ และอัตลักษณ์     ของกิจกรรมลูกเสือ ประกอบกับสำนักงานลูกเสือแห่งชาติอยู่ระหว่างการพิจารณาร่างกฎกระทรวงว่าด้วยเครื่องแบบและการแต่งกายของลูกเสือ พ.ศ. .... ร่วมกับสำนักงานคณะกรรมการกฤษฎีกา สำนักงานลูกเสือแห่งชาติได้ซักซ้อมความเข้าใจในการแต่งเครื่องแบบลูกเสือ ให้สถานศึกษาได้ปฏิบัติเป็นไปในทิศทางเดียวกัน 
 		กรมส่งเสริมการปกครองท้องถิ่นพิจารณาแล้ว เพื่อให้การแต่งกายเครื่องแบบลูกเสือ เนตรนารี ในสถานศึกษาสังกัดองค์กรปกครองส่วนท้องถิ่น มีความชัดเจน เป็นไปตามแนวทางที่สำนักงานลูกเสือแห่งชาติกำหนด ระหว่างการพิจารณาร่างกฎกระทรวงว่าด้วยเครื่องแบบและการแต่งกายลูกเสือ พ.ศ. .... ยังไม่ประกาศใช้ 
จึงขอความร่วมมือจังหวัดแจ้งองค์กรปกครองส่วนท้องถิ่นและสถานศึกษาในสังกัดทราบและถือปฏิบัติ ดังนี้
	1. การแต่งเครื่องแบบลูกเสือ 
		ลูกเสือและเนตรนารีทุกประเภทสามารถใช้เครื่องแบบลูกเสือแบบลำลอง เช่น ชุดนักเรียน    ชุดพลศึกษา หรือชุดอื่น ๆ ตามที่สถานศึกษากำหนด ร่วมกับผ้าผูกคอลูกเสือและหมวกของลูกเสือตามประเภทนั้น ๆ ในการฝึกอบรมและการจัดกิจกรรมลูกเสือและเนตรนารีตามหลักสูตร ทั้งในและนอกสถานศึกษา รวมถึง
การอยู่ค่ายแรมคืน ทั้งนี้ การถือปฏิบัติตามแนวทางดังกล่าวให้คำนึงถึงความประหยัดและเหมาะสมมิใช่
การยกเลิกเครื่องแบบลูกเสือแต่อย่างใด โดยให้ผู้อำนวยการลูกเสือโรงเรียนและผู้กำกับกองลูกเสือร่วมกันพิจารณากำหนดแนวทางการแต่งกายให้เหมาะสมกับบริบทของสถานศึกษา โดยคำนึงถึงความพร้อมของผู้ปกครอง การไม่สร้างภาระเกินสมควรแก่ผู้เรียนและผู้ปกครอง การรักษาระเบียบวินัยและภาพลักษณ์ของกิจกรรมลูกเสือ
	2. การแต่งเครื่องแบบลูกเสือในโอกาสสำคัญ 
		ในการเข้าร่วมงานรัฐพิธี เช่น วันเฉลิมพระชนมพรรษา หรือพิธีการสำคัญทางการลูกเสือ   เช่น วันคล้ายวันสถาปนาคณะลูกเสือแห่งชาติ วันสมเด็จพระมหาธีรราชเจ้า ให้ใช้เครื่องแบบลูกเสือตามที่กำหนด ในกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 โดยสถานศึกษาอาจพิจารณามอบหมายตัวแทนลูกเสือหรือเนตรนารี เข้าร่วมงานตามความเหมาะสม


/3. สถานศึกษา …



- 2 -

	3. สถานศึกษาสังกัดองค์กรปกครองส่วนท้องถิ่น สามารถดำเนินการตามข้อ 1 และข้อ 2 ได้ จนกว่าร่างกฎกระทรวงว่าด้วยเครื่องแบบและการแต่งกายลูกเสือ พ.ศ. .... จะมีผลบังคับใช้ ตามความพร้อม ความเหมาะสม และบริบทขององค์กรปกครองส่วนท้องถิ่นและสถานศึกษาเป็นสำคัญ
รายละเอียดปรากฏตาม QR Code ท้ายหนังสือฉบับนี้
จึงเรียนมาเพื่อโปรดพิจารณา
	ขอแสดงความนับถือ

      

               (นายวัลลภ  
                         อธิบดีกรมส่งเสริมการปกครองท้องถิ่น



กองการศึกษาท้องถิ่น                                                          
กลุ่มงานการศึกษาขั้นพื้นฐานและอาชีวศึกษาท้องถิ่น
โทร. ๐-๒๒๔๑-๙๐00 ต่อ 5312
[bookmark: _Hlk160441823]ไปรษณีย์อิเล็กทรอนิกส์ saraban@dla.go.th
[image: ]ผู้ประสานงาน นางสาวกรรณิกา  เทศารินทร์  โทร. 089-646-2982               ร.อสถ. ................................

     สิ่งที่ส่งมาด้วย





https://bit.ly/4uYqPqy

